0000FF berries
Καλησπέρα Lerios. Καλώς ήρθες στο OpenStreetMap :) Είμαι ένας από τους εθελοντές.

Tα σημειώματα, όπως αυτό που έκλεισες ως "λυμένο"/"resolved" (https://www.openstreetmap.org/note/2848544) τα χρησιμοποιούμε για να δώσουμε πληροφορίες στους άλλους χαρτογράφους για το αν υπάρχει κάποιο λάθος στα δεδομένα ή κάτι που μπορεί να προστεθεί. Δες: https://wiki.openstreetmap.org/wiki/Notes 

Τα "κλείνουμε" κυρίως όταν:
1) αναφέρουν κάποιο λάθος στα δεδομένα και το λάθος έχει διορθωθεί 
2) αναφέρουν κάποια πληροφορία που μπορεί να προστεθεί και έχει προστεθεί 
3) αν δεν έχουν κάποια χρήσιμη πληροφορία που μπορεί να προστεθεί ή αν βασίζονται σε πηγές που δεν επιτρέπεται να χρησιμοποιούμε (π.χ. σε άλλους χάρτες). 

Όταν κλείνουμε τα σημειώματα  αναφέρουμε και την εξήγηση γιατί τα κλείσαμε. Στις υπόλοιπες περιπτώσεις τα αφήνουμε ανοιχτά. Γι' αυτό θα σε παρακαλούσα να "κλείνεις" σημειώματα άλλων μόνο στις παραπάνω περιπτώσεις. 

Το συγκεκριμένο σημείωμα του Mateusz είναι σωστό, οπότε πρέπει να μείνει ανοιχτό μέχρι να λυθεί.

Αν θες να φτιάξεις προσωπικό χάρτη με πολλαπλά σημεία ενδιαφέροντος και υπόβαθρο OpenStreetMap μπορείς να χρησιμοποιήσεις το https://umap.openstreetmap.fr/en/

Για απορίες, μπορείς να ρωτήσεις στο φόρουμ όπου συχνάζουμε οι εθελοντ(ρι)ες https://forum.openstreetmap.org/viewforum.php?id=27 ή στείλε μου μήνυμα. Και φυσικά μπορεις να βελτιώσεις τα δεδομένα :)

Σε ευχαριστώ και καλή συνέχεια :)